Mykolas Romerise Ülikool
Mykolas Romerise Ülikool (leedu keeles Mykolo Romerio unisersitas) on üks Leedu suuremaid ülikoole. See kannab Leedu õigusteadlase, kohtuniku ja Leedu põhiseaduse isa Mykolas Romerise nime. Pärast Leedu Vabariigi iseseisvuse taastamist 1990. aastal sai Mykola Romeris riigikooliks. Mykolas Romerise Ülikoolis õpib umbes 6500 üliõpilast 58 riigist. Teaduskonnad asuvad Vilniuses ja Kaunases. Välisüliõpilased saavad sotsiaalteaduste bakalaureuse-, magistri- ja doktoriõppe programme omandada soovi korral inglise keeles. Ülikool tegutseb erinevates maailma ülikoolide organisatsioonides, sealhulgas Euroopa ülikoolide assotsiatsioonis (EUA) ja rahvusvahelises ülikoolide assotsiatsioonis (IAU). MRU on loonud rahvusvahelise partnerluse enam kui 300 välismaal asuva ülikooli, avaliku ja erasektori asutusega. MRU Aasia keskus, frankofoniuuringute keskus ja King Sejongi instituut on tuntud ka korraldatud ürituste, konverentside ja arvukate loengute poolest. Rahvusvahelisi suhteid tugevdavad veelgi teadlaste, saatkonna ametnike ja tuntud ülikoolide organisatsioonide esindajate visiidid ja loengud. MRU viib edukalt ellu oma ühte tähtsamat missiooni – edendada teadusuuringute ja innovatsiooni kultuuri. 2015. aastal avaldati peaaegu 900 teadustööd ja korraldati üle 50 akadeemilise ürituse. Ülikoolis on kuus doktoriõppe programmi. Rakendatakse avatud juurdepääs teadustulemustele. 2015. aastal avati ülikoolilinnakus uus Mykolas Romerise ülikooli sidusettevõte, sotsiaalsete innovatsioonide laborikeskus MRU LAB, kuhu kuulub 19 laborit. Laborikeskuse hoones on loodud ka teadusuuringute ja innovatsiooni abikeskus.